C 484/28
MT
Il-Ġurnal Uffiċjali tal-Unjoni Ewropea
20.12.2022
Wiċċ nazzjonali ġdid ta’ muniti tal-euro maħsuba għaċ-ċirkolazzjoni (2022/C 484/10)
Il-wiċċ nazzjonali tal-munita l-ġdida kommemorattiva taż-żewġ euro maħsuba għaċ-ċirkolazzjoni u maħruġa minn Spanja Il-muniti tal-euro maħsuba għaċ-ċirkolazzjoni għandhom status ta’ valuta legali fiż-Żona tal-Euro.
Biex tinforma lillpubbliku u lill-partijiet kollha li jużaw il-muniti, il-Kummissjoni tippubblika deskrizzjoni tad-disinji tal-muniti l-ġodda kollha (1).
F’konformità mal-konklużjonijiet tal-Kunsill tal-10 ta’ Frar 2009 (2), l-Istati Membri taż-Żona tal-Euro u l-pajjiżi li kkonkludew ftehim monetarju mal-Unjoni Ewropea li jipprevedi l-ħruġ ta’ muniti tal-euro huma awtorizzati li joħorġu muniti kommemorattivi tal-euro maħsuba għaċ-ċirkolazzjoni kemm-il darba jiġu ssodisfati ċerti kundizzjonijiet, b’mod partikolari li jintużaw muniti taż-żewġ euro biss.
Dawn il-muniti għandhom l-istess karatteristiċi tekniċi bħall-muniti l-oħra taż-żewġ euro, iżda n-naħa nazzjonali tagħhom fiha disinn kommemorattiv li jkun simboliku ħafna f’termini nazzjonali jew Ewropej.
Il-pajjiż emittenti: Spanja Is-suġġett tal-kommemorazzjoni: UNESCO Il-Park Nazzjonali ta’ Garajonay Id-deskrizzjoni tad-disinn: Il-Park Nazzjonali ta’ Garajonay li jinsab f’nofs il-gżira ta’ La Gomera fl-arċipelagu tal-Gżejjer Kanarji, ġie rreġistrat fil-lista tas-Siti tal-Wirt Dinji bħala eżempju eċċellenti ta’ laurisilva (foresta ta’ Laurel), ekosistema eċċezzjonali tar-rimnant ħaj tal-foresti pluvjali antiki u foresti moderati sħan li okkupaw ħafna mill-Ewropa u l-Afrika ta’ Fuq matul it-Terzjarju.
Il-munita turi veduta tar-“Roque de Agando” u dettall tal-“foresta ta’ Laurisilva”.
Fuq in-naħa ta’ fuq tal-lemin u b’ittri kapitali hemm il-kelma “ESPAÑA” u s-sena taz-zekka “2022”.
Fuq in-naħa tal-lemin hemm il-marka taz-zekka.
Iċ-ċirku ta’ barra tal-munita juri t-12-il stilla tal-bandiera Ewropea.
L-għadd ta’ muniti li huwa stmat li se jinħarġu: 1 000 000 Id-data tal-ħruġ: Fl-ewwel kwart tal-2022
(1) Ara l-ĠU C 373, 28.12.2001, p. 1, għall-uċuħ nazzjonali tal-muniti kollha li nħarġu fl-2002.
(2) Ara l-Konklużjonijiet tal-Kunsill dwar l-Affarijiet Ekonomiċi u Finanzjarji tal-10 ta’ Frar 2009 u r-Rakkomandazzjoni tal-Kummissjoni tad-19 ta’ Diċembru 2008 dwar linji-gwida komuni għall-uċuħ nazzjonali u l-ħruġ ta’ muniti tal-euro maħsuba għaċ-ċirkolazzjoni (ĠU L 9, 14.1.2009, p. 52).